Berlingske Tidende, 1768-05-30
Slutningen af den den 27de Febr. og følgende Dage paa den Pohlske Rigsdag til Warschau forelæste Tractat med sine tilhørende Actus, (see Maaneds=Tidenden for April Maaned.) Derpaa blev den 2den Actus forelæst, som indeholdt Grundsætningerne og Stats Materierne; Grundsætningerne vare indbefattede i 24 Poster: 1) At de 3 Stænder, Kongen, Raadet og Ridderskabet ævig skal udgiøre Republiken, og ingen af disse Stænder allene, ey heller 2, beslutte noget uden den 3die, men alle 3 tilsammen skal først kunde fatte en gyldig Beslutning. 2) At den catholske Religion skal i Pohlen føre Navn af den Herskende. 3) A. en Catholik, som forandrer sin Religion, skal forvises udaf Riget. 4) At ingen anden end en Catholik kan være Konge, og at den, som foreslaaer en anden, skal ansees for en Lands=Fiende, og at Dronningen ligeledes skal være catholsk 5) At Pohlen bestandig skal forblive et Valg=Rige. 6) Atden Frihed, som Adelen ved Statuto Jagellonis er tillagt, at ingen kan fængsles, førend han er overbeviist, vel skal staae ved Magt, men dog ikke have Sted hvor der er begaaet Vold, eller aabenbare Stats-Forbrydelser. 7) At Privilegier paa Ære og Godser skal forblive i deres Kraft. 8) Alle retmæssig meddeelte Privilegier til alle Provincerne skal bekræftes, og ingen dem modstridende Privilegier udgives. 9) Alle Provincernes og Landes Forening med Pohlen skal staae ævig fast. 10) Lehnene skal forblive ubrødelige. 11) Adelen skal bestandig beholde og nyde sine Friheder, og Rettigheder og Liighed gielde imellem dem alle hvem de og ere. 12) Disidenterne af Adel, eller som maatte blive optagne blant Adelen, skulle ligeledes nyde disse Rettigheder for ævindelig. 13) Woywodskaberne i Preussen, skal bortgives efter dette Lands Love, og sammes saavelsom Stædernes Friheder og Rettigheder staae ved Magt efter Jncorporations=Actens Tilhold. 14) Ligeledes Fyrstendommet Lieflands. 15) Curland skal ævindelig regieres efter Subjections=Pacterne og dens Formulam-Regiminis. 16) Det Piltenske District skal forblive verdslig, samt regieres efter Regierings Formen af 1617. 17) Liberum Veto skal gielde paa alle fri Rigsdage i alle Stats=Sager. 18) Alle Emphytenses (Arve=Skatte=Lehner) skal staae ved Magt, om endog fremmede har dem; og enhver Fremmed, som i nogle Aar haver været boesat, skal ansees som en LandsJndfød. 19) Adelen beholder alle sine Rettigheder over sine Arvegodser, undtagen den Ret over Hals og Haand, (Liv og Død) som skal henhøre under de sædvanlige Retter. 20) Forsætlige Mord, af hvem og paa hvem de endog begaaes, Adelen eller andre, skal straffes med de sædvanlige Livs=Straffer, og ingen skal kunde betale et Hoved med Penge. 21) Jura Majestatica skal forblive i deres Gyldighed; og er ingen Kongen Troskab og Lydighed skyldig, naar Han ikke efterkommer hvad Constitutionen af 1609 tilholder; dog skal Ærbødigheden mod Majestæten forblive hellig, og ingen kan tiltale Kongen fornærmelige Ord, eller tale med ham uden Agtelse, alt efter bemeldte Constitution. 22. De Godser, som Geistligheden besidde, skal ikke forandre deres Natur, og hvad en besidder, endskiønt uretmæssigen, skal ham ikke med Gevalt fratages, men ved Lov og Dom. 23) Jus Caduci, (Arvefalds=Retten) ophæves ganske; og efter en Fremmedes Død, kan hans udenlandske Arvinger inden 3 Aars Forløb arve hans Formue med Afdrag af 10 pro Cento. Melder ingen sig i 3 Aar, tilfalder Arven Kongen. 24) Den engang fastsatte Tid til Rigsdagens vedvarende, nemlig de ordentlige i 6 Uger og de overordentlige i 14 Dage, skal helligen iagttages, og kan en saadan Rigsdag ikke uden ved eenige Stemmer indskrænkes. - Herpaa blev efter nogen Ophold forelæst den anden Deel af denne Actu, som indeholdt Stats Materierne, hvilke allene skal kunde afgiøres paa Fri Rigsdagene og kuns ved enige Stemmer. Heraf vare 14 Poster: 1) Om Paalegges Ansættelse, Ophævelse, Forhøyelse eller Nedsættelse. 2) Armeens Forstærkning. 3) Tractater og Handels=Forbunde. 4) Krigs Foretagelse og Freds Slutning. 5) Om Jndigenats og Adelskabs Meddeling, og skal ingen kunde erholde Jndigenat, som ikke kan bevise, at i det mindste indtil hans Far= eller Morfader hans Familie har været virkelige Adelsmænd. 6) Om Myndtens Gehalt og Myndt Sorters Nedsættelse. 7) Om Justice=Betieningers Myndigheds Forandring. 8. Om andre Ministrers eller Betienteres. 9) Om Rigsdags Ordningens og dens Beslutningers, samt de paa Rigsdagen vedtagne Decreters Ophævelse. 10) Om Republiken vilde give Senatus-Consiliis meere Magt, eller forandre den, da de nu skal forblive af Constitutionen af 1717; dog skulde de ikke kunde raade frit over Skatten, men paa Rigsdagen skal man bestemme visse Summer til deres Raadighed i Nødsfald til overordentlige Stats Udgifter. 11) Naar Kongen skal faae Tilladelse at kiøbe Godser eller Landstrækninger. 12) Naar almindelig Opbud skal skee. 13) Angaaende hvad som er anordnet om Jndførsel i Godser. 14) Og endelig naar disse eller nogen af alle forestaaende Poster skal forandres, da (som oven er meldt) skal det skee paa en fri Rigsdag, og eenstemmigen.